S-6744/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. nóvember 2023, á hendur M-x-x P-x-x Z-x-x, kt. [...], [...], Reykjavík, fyrir eftirtalin umferðarlagabrot með því að hafa: 1. Þriðjudaginn 18. apríl 2023 ekið bifreiðinni [...] sviptur ökurétti um Sundlaugaveg við Reykjaveg í Reykjavík, þar sem lögregla stöðvaði aksturinn.

M: 007- 2023- [...]

2. Miðvikudaginn 24. maí 2023 ekið bifreiðinni [...] sviptur ökurétti um Langholtsveg í Reykjavík, þar sem lögregla stöðvaði aksturinn.

M: 007- 2023- [...]

3. Föstudaginn 8. september 2023 ekið bifreiðinni [...] sviptur ökurétti um Langholtsveg við Ásveg í Reykjavík, þar sem lögregla stöðvaði aksturinn.

M: 007- 2023- [...]

Telst háttsemi þessi í öllum ákæruliðum varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að bifreiðin, sem haldlögð var af lögreglu í kjölfar afskipta sem frá er greint í ákærulið nr. 3. í ákæru, verði gerð upptæk til ríkissjóðs með vísan til 1., sbr. 4. mgr. 108. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í febrúar 1975. Samkvæmt framlögðu sakavottorði, dagsettu 31. október 2023, gekkst ákærði undir greiðslu sekta með tveimur lögreglustjórasáttum 13. mars 2020 vegna aksturs sviptur ökurétti. Þann 29. desember s. á. gekkst ákærði aftur undir greiðslu sektar með lögreglustjórasátt vegna aksturs sviptur ökurétti. Með dómi Héraðsdóms Reykjavíkur 9. mars 2022 var ákærða gert að sæta fangelsi í 60 daga, meðal annars vegna aksturs sviptur ökurétti. Loks gekkst ákærði undir greiðslu sekta með þremur lögreglustjórasáttum 9. nóvember 2022 vegna aksturs sviptur ökurétti.

Við ákvörðun refsingar í máli þessu verður því lagt til grundvallar að ákærði hafi nú í fimmta sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. laganr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 6 mánaðafangelsi.

Krafist er upptöku á bifreið ákærða með skráningarnúmerið [...]. Líkt og að framan greinir hefur ákærði sjö sinnum gerst uppvís að akstri sviptur ökurétti frá árinu 2020. Ákærði er nú sakfelldur enn á ný fyrir brot gegn 1. mgr. 58. gr. umferðarlaga nr. 77/2019 í þremur ákæruliðum. Teljast skilyrði 1. mgr. 108. gr. laga nr. 77/2019 uppfyllt, enda er háttsemi ákærða ítrekuð. Að framangreindu virtu er bifreiðin [...], sem haldlögð var af lögreglu við rannsókn málsins, gerð upptæk til ríkissjóðs.

Engan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, M-x-x P-x-x Z-x-x, sæti fangelsi í 6 mánuði.

Ákærði sæti upptöku á bifreiðinni [...].

K-kvk-nf R-kvk-nf G-kvk-nf